В Пловдив почина работникът, паднал във вана с киселина във ВМЗ
Почина работникът, пострадал вчера във ВМЗ-Сопот, съобщиха за Plovdiv24.bg от пресцентъра на УМБАЛ "Свети Георги" в Пловдив. Лекарите дванадесет часа са се борили за живота на 44-годишния мъж, който вчера след подхлъзване е паднал в галванична вана с киселина. Той е приет бил в Клиниката по изгаряния с над 97 процента изгаряния, травми, несъвместими с живота, уточняват от лечебното заведение. Мъжът не е бил служител на ВМЗ, а на фирма-изпълнител, доставила и инсталираща оборудването.